པ་ཕའི་ཡི་གེ་ནི་ཆུང་དུས་ལུག་རྫི་བྱེད་སྐབས་རིའི་སྟེང་གི་རྡོ་ལེབ་སྟེང་དུ་སྦྱངས་ནས་ཤེས་པའི་བཙལ་ཡིག་ཡིན་པས་ཀློག་ཤེས་པ་ཙམ་ལས་བྲིས་པ་ནི་དངོས་གནསཡིག་ཕྱེད་གོ་བས་ལོན་རྒྱུལས་མེད་མོད།ཁོ་བོས་ཡི་གེ་མ་ཤེས་གོང་ཁྱིམ་ཚང་གི་ཐོ་འགོད་དང་གཏོང་ཡིག་ཚང་མ་ཁོང་གིས་ཁུངས་སྐྱེལ་གྱི་ཡོད།ངས་ཡི་གེ་ཤེས་པ་ནས་བཟུང་ང་ཚོའི་ཁྱིམ་གྱི་ཡེ་གེ་དངོས་གནས་ཤེས་མཁན་ཨང་དང་པོར་གྱུར།དེ་ནས་བཟུང་ཁོང་ལ་ཡི་གེ་འབྲི་ཀློག་གི་དུས་ཚོད་དང་དད་སྣང་མེད་ལ།ཁོ་བོ་མ་བསྡད་ཀྱང་གཅུང་པོས་ཡེ་གེ་ཤེས་པས་ལྟ་ཀློག་ཀྱང་མཚམས་བཞགརྗེས་སུ་ངའི་རྩིམ་ཡིག་དང་བརྩམ་དེབ་ནང་དུ་བསྐུར་ནའང་ལག་ཏུ་བླངས་ཏེ་རྒྱང་ནས་ལྟ་ཙམ་རེ་བྱེད་པ་ལས་མིག་གིས་མཐོང་གི་མི་འདུག་ཅེས་ལྟ་ཀློག་གནང་གི་མེད།འོན་ཀྱང་ངས་རྩོམ་ཡིག་ཐོག་མར་འབྲི་སྐབས་ནང་མིའི་ཁྲོད་དུ་ཀློག་ན་དཔེ་མ་སྲིད་པ་རེད་ཅེས་བསྔགས་བརྗོད་བྱེད་པ་དང་སྦྲགས་ལྟ་ཚུལ་ཁ་ཤས་སྐོར་ལམ་གཞི་ཨོ་ལོ་རང་གིས་ཤེས་ཀྱི་རེད།འོན་ཀྱང་བརྟན་པོ་དང་འགྲོ་ཟོ་སྡོད་མཁས་ཀྱིས་ཤིགཅེས་རང་གིས་གང་ཤེས་ཁ་ཏ་བསླབ་བྱ་བྱེད་པ་དང་།དེ་དུས་ཆུང་དུས་དང་མི་འདྲ་བར་ཁོ་བོ་ལ་ཡིད་ཆེས་དང་བརྩི་བཀུར་གནང་བ་ལས་ངའི་གདམ་གར་ངོ་རྒོལ་གཏན་ནས་གནང་གི་མེད།